el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el el el el el it en el el en el en el el el en el el
Σχεδόν σε όλα τα αθλήματα έχουμε πάρα πολλά τέτοια παραδείγματα, στα οποία αρκετά ‘κακά’ παιδιά κατάφεραν να γλυτώσουν από τα μονοπάτια της εγκληματικότητας και της παρανομίας μέσω του αθλητισμού. Βέβαια υπάρχουν και περιπτώσεις στις οποίες η εγκληματικότητα κέρδισε, και αρκετοί ταλαντούχοι νέοι χαράμισαν το ταλέντο τους και κατέληξαν στην φυλακή. Το σημερινό άρθρο θα σταθεί σε μια ιδιαίτερη περίπτωση, τους Florida Gators του 2008, που για πολλούς είναι το σπουδαιότερο κολλεγιακό ρόστερ των τελευταίων δεκαετιών.  Δολοφονίες, ναρκωτικά, ρατσιστικές επιθέσεις είναι η πλευρά των Gators που θα αναλύσουμε σήμερα. Ελπίζουμε το ESPN Films: 30 for 30 μελλοντικά  να μας δώσει την ευκαιρία να μάθουμε ακόμη περισσότερα για την ιδιαίτερη περίπτωση των Gators του 2008, και να είμαστε σε θέση να παρακολουθήσουμε μια ακόμη εκπληκτική παραγωγή τους.
Το μεγαλύτερο ποσοστό από το ρόστερ των Gators εκείνης της χρονιάς αγωνίστηκε σε τουλάχιστον έναν αγώνα NFL, και αρκετοί από αυτούς έχουν εισαχθεί σε Pro Bowl ομάδες. Συνολικά εκείνη την χρονιά οι Gators κατάφεραν να σκοράρουν 611 πόντους και να δεχθούν μόλις 181. Τρομερή παραγωγικότητα και μόλις μια ήττα στο ιστορικό εκείνης της χρονιάς για την ομάδα της Florida. Αναλυτικά τα αποτελέσματα τους για το 2008:
Με μόλις μια ήττα, και αυτή με σκορ 31-30, η ομάδα των Gators δεν σταματησε πουθενά και κατέκτησε το εθνικό πρωτάθλημα, επικρατώντας με 31–20 επί της Alabama. Ας αναφέρουμε ορισμένα ονόματα των αθλητών εκείνης της χρονιάς, τα οποία σε όλους μας είναι λίγο πολύ γνωστά. Τα δίδυμα αδέρφια Pouncey, ο Ahmad Black, ο Percy Harvin, ο Joe Haden, ο Aaron Hernandez, ο Cam Newton ο Carlos Dunlap, ο Janoris Jenkins, ο Chris Rainey, ο Jeff Demps, ο Justin Trattou αλλά και ο αγαπημένος μας Tim Tebow, ο οποίος τώρα αγωνίζεται στους Binghamton Rumble Ponies, ομάδα baseball στην minor league. Όλες αυτές οι μεγάλες μορφές αποτέλεσαν μέλη μιας πολύ χαρισματικής ομάδας, η οποία έμεινε περισσότερο γνωστή για τα εξωγηπεδικά της καμώματα.
Cam Newton – Η αρχή του κακού
Ας ξεκινήσουμε με τον MVP της κανονικής περιόδου του NFL για το 2015 τον Cam Newton, ο οποίος ήταν ο πρώτος που ξεκίνησε τα παραστρατήματα. Ο Cam κατηγορήθηκε τον Νοέμβριο του 2008 ότι έκλεψε το laptop του συμμαθητή του, και του φορτώθηκαν στο μητρώο του τα αδικήματα της διάρρηξης, της κλοπής και της παρεμπόδισης της δικαιοσύνης. Αυτό τον οδήγησε εκτός ομάδας για εκείνη την χρονιά αλλά και εκτός του κολλεγιακού προγράμματος της Florida. Αυτό του το λάθος ήταν αρκετό να του αλλάξει την ζωή, μιας και βρέθηκε μια ανάσα πριν από τον ισόβιο αποκλεισμό του από το άθλημα. Τον έκανε να σκέφτεται πιο ορθολογικά, αλλά αποτέλεσε και αυτός μια από τις αξιοσημείωτες περιπτώσεις εκείνης της χρονιάς. Στο Auburn University απέδειξε ότι ήταν κορυφαίο ταλέντο, κατακτώντας τον τίτλο Heisman Trophy για το 2010.
Βέβαια δεν μπορούμε να ξεχάσουμε την συνέντευξη τύπου πριν τον αγώνα απέναντι στους Tampa Bay Buccaneers, τον Οκτώβριο του 2017. Ο Cam Newton σε ερώτηση γυναίκας δημοσιογράφου σχετικά με τα routes του συμπαίκτη του, Devin Funches, o Cam  δήλωσε τα ακόλουθα:
“Είναι αστείο όταν μια γυναίκα έχει απορίες σχετικά με τα routes που εκτελούμε“
Ο ίδιος βέβαια ζήτησε αμέσως δημόσια συγνώμη, αλλά το κακό είχε ήδη γίνει. Αρκετοί διαφημιστικοί χορηγοί που συνεργαζόντουσαν με τον Cam απέσυραν τα συμβόλαιά τους, μιας και οι δηλώσεις του δεν ταίριαζαν με την φιλοσοφία τους. Καθόλου αστείο Cam.
Οι Gators το 2008 είχαν τον Tim Tebow για βασικό QB, έναν ηγέτη εντός και εκτός γηπέδου. Ήταν ο λογος που τα αποδυτήρια της ομάδας αποκτούσαν παλμό, και εντός αγωνιστικών γραμμών οδηγούσε την επιθετική γραμμή της ομάδας. Μπορούμε να πούμε ότι ο Tim Tebow  είχε καταφέρει να κρατήσει τις ισορροπίες μέσα στην ομάδα, μιας και ήταν ο πιο ..ήσυχος. Ιδιαίτερος, αλλά ήσυχος, χωρίς να επηρεάζεται από τις κακές συνήθειες των συμπαικτών του.
Ένας καλός QB βέβαια θα πρέπει να έχει και την ανάλογη “προστασία”. Εκείνη την χρονιά στην offensive line υπήρχαν τα δίδυμα αδέρφια Pouncey.
Αδέρφια Pouncey – Οι δίδυμοι μπελάδες.
Όλοι μας λίγο πολύ γνωρίζουμε τα αδέρφια Maurkice και Mike Pouncey, με τον πρώτο να είναι ο βασικός center των Steelers από το 2010. Τα δίδυμα αδέρφια γεννήθηκαν και μεγάλωσαν στο Ardmore της Oklahoma και η πλούσια σωματική τους δομή, τους βοήθησε να βρουν ένα καλό πανεπιστήμιο για να σπουδάσουν. Η Florida ήταν ο προορισμός τους, αλλά εκεί έκαναν κακές παρέες. Μιμούμενοι την συμπεριφορά του καλύτερού τους φίλου, Aaron Hernandez, το 2014 ενεπλάκησαν σε καβγά σε ένα κλαμπ στο Miami. Το θύμα, ο Ricky Vasquez, κατέληξε να ζητά αποζημίωση της τάξης των $500.000, καθώς όπως κατέθεσε στην αστυνομία, τα αδέρφια Pouncey του επιτέθηκαν με ομοφοβικά σχόλια αλλά και με σωματική βία. O Maurkice και o Mike εκείνη την βραδιά ήθελαν να γιορτάσουν τα γενέθλιά τους, αλλά κατέληξαν στο τμήμα με ένα ιστορικό βίαιης συμπεριφοράς. Μια βίαιη συμπεριφορά η οποία είχε αντίκτυπο ακόμη και σε συμπαίκτες τους. Ο μικρότερος κατά ένα λεπτό Mike Pouncey έγινε tag σε ποστάρισμα ενός πρώην συμπαίκτη του, τον Jonathan Martin. Στο εν λόγω ποστ υπήρχε μια καραμπίνα με αρκετές σφαίρες και μια υποσημείωση που έλεγε:
“Όταν πέφτεις θυμα εκφοβισμού από δειλούς, τότε είτε αυτοκτονείς είτε παίρνεις εκδίκηση.“
Ο ίδιος ο Mike βέβαια δήλωσε ότι δεν αισθάνεται απειλή, αλλά η ιστορία με τον Richie Incognito και τον Mike Pouncey αποτελεί ένα ακόμη μελανό σημείο στην υπόθεση τους. Τα αδέρφια ήταν πολύ καλοί φίλοι με τον άλλωτε παίκτη των Patriots, τον Aaron Hernandez, και δεν δίστασαν να τον υποστηρίξουν ακόμη και έπειτα από την δολοφονία που κατηγορήθηκε ότι διέπραξε. Τα αδέρφια παρουσιάστηκαν στα social media φορώντας καπέλο με το σύνθημα “Free Hernandez” γραμμένο επάνω τους. Κατά την παραμονή του Hernandez στην φυλακή, τα αδέρφια είχαν συχνή επικοινωνία με τον φίλο τους απο τους Gators…
Aaron Hernandez – Η επιτομή του κακού παιδιού.
Η αναφορά και μόνο του ονόματος ίσως μας φέρει σε μπελάδες. Το βιογραφικό του Aaron Hernandez είναι πάρα πολύ πλούσιο με ιστορίες, από τις οποίες ούτε ο σκληρότερος γκάνγκστερ δεν θα μπορούσε να φανταστεί.  Μιλάμε για έναν αθλητή ο οποίος κατηγορήθηκε για έναν φόνο, δύο απόπειρες δολοφονίας (πυροβολισμοί εναντίον 2 περαστικών) και για αρκετούς ξυλοδαρμούς. Ο Hernandez είχε καταδικαστεί με 10 χρόνια φυλάκισης. Ακόμη και μέσα στην φυλακή αποτελούσε πρόβλημα, μιας και απειλούσε τους φύλακες και ισχυριζόταν ότι ο ίδιος έκανε κουμάντο. Η πολυτάραχη ζωή του Aaron Hernandez γράφτηκε με τραγικό τέλος, οταν στις 19 Απρίλιου του 2017, βρέθηκε απαγχονισμένος μέσα στο κελί του. Στο κολλεγιακό πρωτάθλημα ο Hernandez ήταν ένας απο τους πρωταγωνιστές της ομάδας του, και το 2008 κατάφερε να σημειώσει 34 reception για 381 γιάρδες, σημειώνοντας και πέντε touchdown. Το 2009 ο Hernandez κατέκτησε το John Mackey Award, ένα βραβείο που απονέμεται στον καλύτερο ΤΕ της χρονιάς. Επιλέχθηκε στον τέταρτο γύρο του draft του 2010, και εξ αρχής έκανε αισθητή την παρουσία του στο ρόστερ των Patriots. Ο Hernandez αποτελεί ένα από τα μεγαλύτερα ερωτηματικά στο NFL, μιας και οι επιδόσεις του σαν αθλητής ήταν εξωπραγματικές με τους New England Patriots. Σε μόλις τρεις χρονιές κατάφερε να υποδεχτεί πάσες για 1,956 γιάρδες και να πετύχει 18 touchdown με την φανέλα των Patriots. Όλα αυτά αγωνιζόμενος στην θέση του ΤΕ. Πάντα αδιαφορούσε για τους κανόνες, αλλά χωρίς τη γραφικότητα του όλα θα ήταν ακόμη μια τυπική ιστορία.
O οξύθυμος Percy Harvin
Ακόμη ένας ταλαντούχος αθλητής που βρισκόταν στο ρόστερ των Gators του 2008, ήταν ο Percy Harvin. Τα αθλητικά του προσόντα τον έκαναν να μαγεύει εντός του γηπέδου, αλλά ο εκρηκτικός του χαρακτήρας του αμαύρωνε την εικόνα του εκτός γηπέδων. Στους Florida Gators αποτέλεσε έναν από τους ταχύτερους αθλητές ιστορία του προγράμματος. Οι σχέσεις του όμως με τους συμπαίκτες του δεν ήταν πάντα οι καλύτερες. Ο ίδιος σε συνέντευξη που παραχώρησε στο Sports Illustrated δήλωσε ότι οι ημικρανίες που τον ταλαιπώρησαν σε όλη την καριέρα του αλλά και γενικά ο οξύθυμος χαρακτήρας του, δεν τον άφησαν να προσφέρει στο άθλημα και τις ομάδες του αυτά που μπορούσε. Στους Seahawks ένας σοβαρός καβγάς με τους Doug Baldwin και Golden Tate, είχε ως αποτέλεσμα ένα μαυρισμένο μάτι, αυτό του Tate. Όλα αυτά κατά τη διάρκεια της εβδομάδας του Super Bowl. Βέβαια οι φιλονικίες δεν σταμάτησαν εκεί, καθώς λίγους μήνες αργότερα ο Harvin χτύπησε και άνοιξε το πηγούνι του Baldwin. Λίγο αργότερα ο Harvin αποτέλεσε παρελθόν από την ομάδα.
Ακόμη ένας ιδιαίτερος χαρακτήρας στο ταλαντούχο ρόστερ των Gators του 2008, ήταν και ο Riley Cooper. Ο Cooper αγωνίστηκε ως “gunner” στα special teams των Gators, και υπήρξε ένα πολυεργαλείο στην διάθεση του κάθε offensive coordinator. Στο draft του 2010, οι Eagles τον επέλεξαν στον τέταρτο γύρο, και κατάφερε σε έξι χρόνια να πετύχει 18 touchdown και 2,418 γιάρδες σε υποδοχές. Βέβαια την καλύτερη του χρονιά την πετυχε κάτω από τις οδηγίες του…Chip Kelly. Τον Ιούλιο του 2013 δόθηκε στην δημοσιότητα ένα βίντεο με τον Cooper να δηλώνει στα παρασκήνια μιας συναυλίας την ακόλουθη φράση:
“Θα πηδήξω τον φράχτη και θα παλέψω με τον κάθε έγχρωμο (nigger) εδώ μέσα”
Ο ίδιος απολογήθηκε για την φράση του αυτή, αλλά το κακό ήδη είχε γίνει. Ξέσπασε μεγάλος σάλος στον χώρο του NFL, και όλοι ζητούσαν από τους Eagles να απομακρύνουν τον Cooper από το ρόστερ της ομάδας. Ο Chip Kelly βέβαια αποφάσισε να τον κρατήσει και την επόμενη χρονιά, έπειτα βέβαια και την ανοιχτή υποστήριξη των συμπαικτών του, Michael Vick και Jason Avant.
Janoris Jenkins – Η τελευταία λαμπρή προσθήκη
Ένα πτώμα στο σπίτι του Janoris Jenkins ήταν το τελευταίο κρούσμα των δυσάρεστων ειδήσεων στον χώρο του NFL. Αρχικά η έρευνα μιλούσε για ανθρωποκτονία, και ξεκίνησε αναζήτηση για την εύρεση του δολοφόνου, με τα φώτα να πέφτουν πάνω στον Janoris Jenkins. Το θύμα αποδείχθηκε ότι ήταν ένας νεαρός άνδρας που ήταν μακροχρόνιος φίλος της οικογένειας των Jenkins. Τελικά ο ύποπτος αποδείχθηκε ότι είναι ο αδελφός του Janoris Jenkins, ο William Jenkins. Η υπόθεση βρίσκεται ακόμη στο σκοτάδι, μιας και τα κίνητρα της δολοφονίας παραμένουν άγνωστα, συμπεριλαμβανομένων αυτών που προκάλεσαν τον θάνατο του άτυχου νεαρού ανθρώπου.
Η απορία μας λοιπόν είναι, πως όλοι αυτοί οι απίθανοι χαρακτήρες κατάφεραν να βρεθούν μαζί στα αποδυτηρία μιας άκρως επιτυχημένης κολλεγιακής ομάδας. Πόσες ακόμα ανέκδοτες ιστορίες υπάρχουν, οι οποίες μπορούν να εμπλουτίσουν την συγκεκριμένη ποδοσφαιρική ομάδα του 2008;
Εν μέσω παγκοσμίου κυπέλου, είχαμε μια κρυφή ελπίδα ότι κάποια ‘κακά’ παιδιά μπορούν να κάνουν την έκπληξη. Καλή η προσπάθεια των Αργεντίνων, κατώτεροι των περιστάσεων αποδείχθηκαν οι Μεξικάνοι, οι Κολομβιανοί έπρεπε να “χτυπήσουν” πιο δυνατά την Αγγλία, αλλά όλοι τους βρίσκονται ήδη εκτός τουρνουά. Από την άλλη οι αθλητές των Gators μπορουν να μας διδάξουν πάρα πολλά μιας και δεν μας απογοήτευσαν ποτέ τους με τις “επιτυχίες” τους…
Previous Post St. Louis Rams: Μια ιστορική αναδρομή στo Greatest Show on Turf (Mέρος 3ο)
Next Post Είναι ο Jared Goff το next big thing του NFL?
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....